CELEX: 32012R0161
Language: hu
Date: 2012-02-23 00:00:00
Title: A Bizottság 161/2012/EU rendelete ( 2012. február 23. ) a foltos tőkehal állományainak a Skóciától nyugatra fekvő területeken történő védelmére irányuló sürgősségi intézkedésekről

24.2.2012   
            
            
               HU
            
            
               Az Európai Unió Hivatalos Lapja
            
            
               L 52/6
            
         A BIZOTTSÁG 161/2012/EU RENDELETE
   (2012. február 23.)
   a foltos tőkehal állományainak a Skóciától nyugatra fekvő területeken történő védelmére irányuló sürgősségi intézkedésekről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK rendeletre (1) és különösen annak 7. cikkére,
   mivel:
   
               (1)
            
            
               A 2371/2002/EK rendelet értelmében a közös halászati politikának az élő vízi erőforrások védelme, kezelése és kiaknázása tekintetében koherens intézkedésekről kell gondoskodnia, ideértve azokat az egyedi intézkedéseket, amelyek a halászati tevékenységeknek a tengeri ökoszisztémákra és a nem célfajokra gyakorolt hatását hivatottak csökkenteni.
            
         
               (2)
            
            
               A közönséges tőkehal, a foltos tőkehal és a vékonybajszú tőkehal védelme érdekében az 1288/2009/EK tanácsi rendelettel (2) és az 579/2011/EU európai parlamenti és tanácsi rendelettel (3) módosított 43/2009/EK tanácsi rendelet (4) III. mellékletének 6.1. pontja az ICES VI körzeten belül létrehoz egy olyan övezetet (a továbbiakban: a Skóciától nyugatra fekvő vizek), amelyben tilos a halászati tevékenység végzése.
            
         
               (3)
            
            
               Az említett tilalomtól eltérve a 43/2009/EK rendelet III. mellékletének 6.5., illetve 6.6. pontja lehetővé teszi a norvég homár halászatát, illetve a vonóhálókkal, fenékvonóhálókkal vagy hasonló eszközökkel történő halászatot, feltéve, hogy bizonyos feltételek teljesülnek, különösen az, hogy a fedélzeten tartott fogásokban a közönséges tőkehal, a foltos tőkehal és/vagy a vékonybajszú tőkehal bármilyen keveréke nem haladhat meg egy meghatározott százalékos arányt.
            
         
               (4)
            
            
               Ezen előírás célja az volt, hogy a három említett állomány esetében a célzott halászat betiltása révén csökkentse a halászattal okozott állománypusztulás mértékét az állományok elterjedési területén.
            
         
               (5)
            
            
               A Nemzetközi Tengerkutatási Tanács (ICES) és a Halászati Tudományos, Műszaki és Gazdasági Bizottság (HTMGB) által szolgáltatott bizonyítékok és szakvélemények rámutattak arra, hogy a halak visszadobására az ICES VIa körzet tekintetében bevezetett, a fogások összetételére vonatkozó szabályok miatt kerül sor.
            
         
               (6)
            
            
               Az ICES szerint a foltos tőkehalnak az ICES VIa körzetben élő állománya a biztonságos biológiai határértékek alatt van, az ICES ugyanakkor azonban azt is megállapítja, hogy az állománynak az utóbbi időben történt, szokásosnál nagyobb mértékű pótlódása hozzá fog járulni az állomány szaporodóképes biomasszájának növekedéséhez.
            
         
               (7)
            
            
               Az állomány e korosztályainak további fejlődése azt jelenti, hogy ezek az egyedek mostanában érnek a kifejlettség olyan szakaszába, ahol már érinti őket a halászat. Mivel a halászoknak teljesíteniük kell a kirakodási követelményeket, a fogás összetételére vonatkozó szabályok bevezetése tovább növelné az állomány visszadobott egyedeinek számát, mielőtt még e halak hozzájárulhatnának az állomány jövőbeni gyarapodásához. Egy olyan állomány esetében, amely a biztonságos biológiai határértékek alatt van, a szaporodóképes biomassza eltűnése komoly veszélyt jelent az állomány hosszú távú helyreállása és fenntarthatósága tekintetében. A fogási összetételre vonatkozó szabályok további alkalmazása során a kirakodásokat, és nem a fogásokat ellenőrzik. A foltostőkehal-állomány méretének jelenlegi növekedése – bármilyen kvótaváltozástól függetlenül – a szabályozás által kiváltott visszadobás mértékének növekedéséhez fog vezetni.
            
         
               (8)
            
            
               A foltos tőkehalra vonatkozó halászati lehetőségeknek az ICES VIa körzetben 2012 februárjától bekövetkező növekedése a halászati terhelés fokozódását fogja eredményezni. A 2012-es halászati lehetőségek felhasználására irányuló erőfeszítések nagyobb állománypusztulást vonnak majd maguk után minden, a foltos tőkehallal együtt kifogott állománynál, különösen a vékonybajszú tőkehal és a közönséges tőkehal esetében.
            
         
               (9)
            
            
               Mivel a foltos tőkehal célzott halászata februárban kezdődik, a túlzott mértékű visszadobások megakadályozására irányuló szabályokat szükséges azonnali hatállyal bevezetni.
            
         
               (10)
            
            
               A foltos tőkehal egyedeinek további, egyre növekvő mértékű visszadobása hatással lesz az állomány jövőbeli helyreállására és szaporodására. A halászati lehetőségek minél nagyobb mértékű kihasználása veszélyezteti más állományok fenntarthatóságát. Fennáll annak a veszélye, hogy a halászat okozta állománypusztulás nagy arányából adódóan más állományok is összeomlanak.
            
         
               (11)
            
            
               A kirakodási követelmények és a foltos tőkehal elkerülhetetlen fogásai közötti ellentmondás 2012-ben jelentős mértékben növekedni fog. Ezért a foltos tőkehal tekintetében indokolt azonnali hatállyal felfüggeszteni a fogás összetételére vonatkozó szabályokat azért, hogy a Skóciától nyugatra fekvő vizekben elkerülhető legyen a szóban forgó faj állományának helyreállását fenyegető komoly kockázat, valamint megakadályozható legyen a más állományokra nehezedő halászati terhelés, mindazonáltal ésszerű módon felhasználhatók maradjanak a 2012-es halászati lehetőségek,
            
         ELFOGADTA EZT A RENDELETET:
   1. cikk
   E rendelet alkalmazásának időszakában a 43/2009/EK rendelet III. melléklete A. része 6.5. pontjának iii. alpontjában és 6.6. pontja ii. alpontjában a fogás összetétele tekintetében előírt százalékos arányok nem alkalmazandók a foltos tőkehalra vonatkozóan.
   2.cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2012. augusztus 25-ig kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. február 23-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 358., 2002.12.31., 59. o.
   
      (2)  HL L 347., 2009.12.24., 6. o.
   
      (3)  HL L 165., 2011.6.24., 1. o.
   
      (4)  HL L 22., 2009.1.26., 1. o.